Skarrild

Skarrild er en landsby i Midtjylland med , beliggende ved Skjern Å og Lustrup Bæk i Skarrild Sogn. Landsbyen hører til Herning Kommune og ligger i Region Midtjylland.

Skarrild Kirke er opført omkring 1150-tallet og ligger med udsigt over Skjern Ådal.

I byen ligger den lille kommunale skole, Skarrild skole. På skolen år 78 elever fordelt på syv klassetrin (0.-6. kl). Derudover har Skarrild en daginstitution ved navn Kaldalen, der huser både vuggestue, børnehave og fritidshjem.

Skarrild ligger ca. 22 kilometer syd for Herning, 17 kilometer vest for Brande, 16 kilometer nord for Sønder Omme og otte kilometer sydøst for Kibæk.

Navnet 
Navnet Skarrild har gennem tiderne ændret sig fra skareld (ca 1325), Skarill (1425), Skarylt (1553) Scharildth Bye (1683) og i 1844 Skarrild Bye. Forleddet er antagelig en afledning af navneordet skar = "skår", altså en nedskæring i terrænet. Efterleddet -ild menes at være en afledning af suffikset ald, som er vanskeligt at afgrænse med sikkerhed.

Historie 
Skarrild landsby talte i 1682 blot fire gårde med 138,1 tdr dyrket land skyldsat til 13,20 tdr hartkorn. Dyrkningsformen var græsmarksbrug uden tægter. Gårdene lå ikke samlede men enkeltvis langs vandløbene.

En samlet bymæssig bebyggelse udvikledes først fra midten af 1800-tallet. Allerede på daværende tidspunkt fandtes kirke, præstegård, skole, fattighus, jordemoder og vandmølle. I begyndelsen af 1900-tallet havde landsbyen opnået følgende tjenester: kirke, præstegård, missionshus, kro, jordemoder, vandmølle, smedie, skole, telefonstation og mejeri. En række ejendomme udstykkedes langs landevejen nordpå, og der opstod efterhånden en bymæssig bebyggelse i vejkrydset mellem den øst-vestgående hovedvej (øst mod Sønder Felding og Skjern, vest mod Arnborg) og de nord- (til Assing og Kibæk) og sydgående (til Sønder Omme) biveje.

Egentlige sideveje anlagdes først i 1960'erne og senere.

I 1871-1872 anlagdes Skjern Å Nørrekanal af Hedeselskabet.

Kultur 
I Skarrild ligger to museer: Det lokalhistoriske museum Skarrild-Karstoft Museum og købmandsmuseet Skarrild Købmandsgård.

Hvert år opføres en stor dilettantmusicalopsætningaf byens teatergruppe SMUK teater, der tiltrækker op mod 1000 tilskuere.

I området er findes seværdigheder, såsom Akvædukten, Tjæreovnene, Dalgaskanalen/Skjern Å Nørrekanal og Laksen (Land art).

Skarrild Kirke er opført omkring 1150-tallet og ligger med udsigt over Skjern Ådal. Den blev renoveret i 2017. På kirkegården finder man flyvergraven, hvor syv allierede piloter blev begravet i 1944. 

Siden 2014 har Skarrild haft en årlig markedsdag, Skarrild Marked, ligesom der også hvert år holdes en byfest.

Naturen omkring Skarrild 
Skarrild er beliggende ved Skjern Å, hvilket naturligt påvirker området. Ådalen har formet landskabet, og den vandrige å sikrer frodigheden, der blandt andet giver sig udtryk i områder med eng, mose og overdrev. Nord for Skarrild udspringer Lustrup Bæk, som løber gennem byen og ned i Skjern Å.

Ved gården Højkilde findes en helligkilde , som er åben for offentligheden.

Tæt ved præstegården kan man finde skilte, som fører en til Skarrild Møllesø. Her kan man nyde udsigten eller fortsætte ind i det, der af de lokale kaldes "Præsteskoven". Dette er et større fredskovområde, som tilhører Skarrild Sogns Menighedsråd. Her er opsat bænke og afmærket stisystem.

Endelig er Skarrildhus (tidl. navngivet Clasonsborg) placeret tæt på byen. Skarrildhus har et større park- og skovområde .

Turisme 
For at sikre bedst mulig information til turisterne, er der oprettet Skarrild Turistkontor på Kirkepladsen 1, hvor der kan findes materiale til ture og aktiviteter i lokalområdet. Der er en lang række overnatningsmuligheder, lige fra Skarrildhus' hotelværelser over Bed & Breakfast på Højkilde til overnatning i shelters ved Skjern Å.

Der findes en turistside om Skarrild, hvor områdets oplevelser er listet op og oversat til fem forskellige sprog.

Foreningsliv 
Byen er rig på foreninger. Herunder nævnes nogle stykker:

 Skarrild Borgerforening, der arrangerer lokale begivenheder, tager sig af lokalpolitiske anliggender og meget mere.
 Skarrild Idrætsforening, der organiserer såvel ungdomsfodbold, gymnastik, badminton, skydning og billard i byen.
 Kulturisten, der arrangerer kulturelle oplevelser.
 Skarrild-Karstoft Jagtforening, der er en forening under Danmarks Jægerforbund.
 Skarrild-Karstoft Museum og Lokalarkiv, der sørger for driften og udviklingen af byens museum og lokalarkiv.
 Skarrild-Karstoft Pensionistforening, der arrangerer udflugter og andre arrangementer for seniorer.
 Skarrild Cykelklub, der arrangerer motionscykelture i det fri.

Årets Borger i Skarrild siden 1995 
Hvert år kårer Skarrild Borgerforening "Årets Skarrild-Borger"'. Nedenfor kan du se, hvem der har vundet gennem årene.

 Noter 

 Litteratur 
 Henrik Pedersen: De danske Landbrug fremstillet på grundlag af Forarbejderne til Christian V.s Matrikel 1688; København 1928, genoptryk 1975; 
 Karl-Erik Frandsen: Vang og tægt''; Bygd 1983; 

Byer i Herning Kommune